|  |  |
| --- | --- |
|  | ***Fórum pre edukáciu, spoluprácu, afirmáciu a podporu občianskej spoločnosti***  Strahinju Banovića 8, 21 000 Nový Sad, Telefón: +381 21 474 0684, +381 63 552 246, [www.fesap.org.rs](http://www.fesap.org.rs) е-mail: [office@fesap.org.rs](mailto:office@fesap.org.rs) |

Číslo: 44/2023  
Dátum: 20.10.2023

Podľa rozhodnutia o pridelení rozpočtových prostriedkov na základe Verejného súbehu na spolufinancovanie podprojektu Multikulturalizmus na klik číslo 128-90-22/2023-05 z 31. marca 2023, ako aj návrhu súbehovej komisie na rozoberanie, hodnotenie a známkovanie prihlášok podaných na Súbeh o výber literárnych prác na tému Multietnický obraz mojej školy zo zápisnice číslo 42/2023 zo 20. 10. 2023 predsedníčka Správnej rady Fóra pre edukáciu, spoluprácu, afirmáciu a podporu občianskej spoločnosti (ďalej: FESAP) z Nového Sadu vyniesla

**Rozhodnutie**

**o výbere odmenených prác na**

**Súbehu o výber literárnej práce na tému**

**Multietnický obraz mojej školy**

**I.**

Na základe Verejného súbehu na spolufinancovanie podprojektu Multikulturalizmus na klik, vypísaného dňa 22.02.2023 pod číslom 128-90-22/2022-05, ktorý bol uverejnený v Úradnom vestníku AP Vojvodiny číslo 8/2022 dňa 24.02.2023, ako aj Súbehu na výber literatúry práce na tému Multietnický obraz mojej školy, ktorý FESAP zverejnil na svojej webovej stránke a webovej stránke Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej len: sekretariát) 19. 09. 2023, po rozoberaní včasných a platných prihlášok, komisia schválením zápisnice o práci číslo 42/2023 zo 20. 10. 2023 určila nasledovný poradovník odmenených prác:

|  |  |  |  |  |  |  |
| --- | --- | --- | --- | --- | --- | --- |
| Por. č.  zoradenia | Meno a priezvisko žiaka | Osídlené miesto | Počet bodov | Názov práce | Škola | Cena |
| 1. | Enikő Lázár | Bečej | 22 | Multietnický obraz mojej školy | Z.Š. Petöfi Sándora – Bečej | Mobilný telefón Xiaomi POCO M4 PRO 4G, Power black/Yellow 8/256GB |
| 2. | Lena Davidović | Kikinda | 19 | Multietnický obraz mojej školy | Z.Š. Žarka Zrenjanina – Kikinda | Inteligentné hodinky Samsung SM-R900-NZA/NZD Galaxy Watch 5 Heart – Small 40mm sivé/zlaté |
| 3. | Ognjen Agbaba | Ledinci | 17 | Multietnický obraz mojej školy | Z.Š. Branka Radičevića – Nový Sad | Herná súprava White Shark GC 4104 COMANCHE 4 v 1, GR 6303 a reproduktor Redragon Darknets GS570 BT speaker, GS570 BT |

**II.**

Toto rozhodnutie o voľbe sa zverejňuje na oficiálnej webovej stránke FESAP a sekretariátu.

**III.**

Toto rozhodnutie je konečné.

**Zdôvodnenie**

Podľa článku 11 v súvislosti s článkom 23 a 25 Pokrajinského parlamentného uznesenia o rozpočte Autonómnej pokrajiny Vojvodiny na rok 2023 (Úradný vestník APV číslo 54/ 2022, 27/2023 a 35/2023 – opätovná bilancia) a článku 7 Pokrajinského parlamentného uznesenia o prideľovaní rozpočtových prostriedkov na podporu postavenia národnostných menšín – národnostných spoločenstiev a rozvoj multikulturalizmu a tolerancie (Úradný vestník APV č. 8/2019), Pokrajinský sekretariát vzdelávania, predpisov, správy a národnostných menšín – národnostných spoločenstiev dňa 22. 2. 2023 vypísal Verejný súbeh na spolufinancovanie podprojektu Multikulturalizmus na klik pod číslom 128-90-22/2023-05. Verejný súbeh bol vypísaný na pridelenie dotácií Pokrajinského sekretariátu vzdelávania, predpisov, správy a národnostných menšín – národnostných spoločenstiev, registrovaným právnickým osobám (združeniam, asociáciám a iným subjektom so sídlom na území Autonómnej pokrajiny Vojvodiny) na usporiadanie 8 odmeňovacích súbehov všeobecného verejného záujmu, pre žiakov nižších a vyšších ročníkov základných škôl z AP Vojvodiny, a to v oblasti multikulturalizmu, tolerancie a ochrany a prezentovania etnickej rôznorodosti a kultúrnej identity národnostných menšín – národnostných spoločenstiev vo Vojvodine.

Pokrajinským parlamentným uznesením o prideľovaní rozpočtových prostriedkov na zveľadenie postavenia národnostných menšín – národnostných spoločenstiev a rozvoj multikulturalizmu a tolerancie (Úradný vestník APV číslo 8/2019) sa upravuje účel, spôsob a postup na pridelenie rozpočtových prostriedkov na spolufinancovanie programov a projektov na zveľadenie postavenia národnostných menšín – národnostných spoločenstiev a rozvoj multikulturalizmu a tolerancie na území Autonómnej pokrajiny Vojvodiny.

Uvedené prostriedky sa poskytujú z rozpočtu AP Vojvodiny a vedú sa v osobitnom rozpočtovom oddiele pokrajinského orgánu správy príslušného pre oblasť národnostných menšín – národnostných spoločenstiev.

Právo na pridelenie rozpočtových prostriedkov sekretariátu na zlepšenie postavenia národnostných menšín – národnostných spoločenstiev majú združenia, fondy a nadácie príslušníkov národnostných menšín – národnostných spoločenstiev, ktoré majú registrované sídlo na území AP Vojvodiny.

Článok 15 Pokrajinského parlamentného uznesenia o pokrajinskej správe (Úradný vestník APV číslo 37/14 a 54/14 – iné uznesenie, 37/2016, 29/2017, 24/2019, 66/2019 a 38/2021) je stanovené, že na účely presadzovania zákonov, iných predpisov a všeobecných aktov Srbskej republiky, predpisov Zhromaždenia a Pokrajinskej vlády, pokrajinské správne orgány vynášajú predpisy a jednotlivé akty, keď sú na to oprávnené, a článkom 16 odsek 5 toho istého uznesenia sa rozhodnutím rozhoduje o jednotlivých veciach v súlade s predpismi. V súlade s článkom 24 odsek 2 pokrajinský tajomník zastupuje pokrajinský sekretariát, efektívne organizuje a zabezpečuje plnenie úloh, vynáša akty, na ktoré je oprávnený, zriaďuje komisie a pracovné skupiny na vykonávanie zložitejších úloh v rámci sekretariátu a rozhoduje o právach, povinnostiach a zodpovednostiach zamestnancov. V článku 37 ods. 5 sa ustanovuje, že Pokrajinský sekretariát vzdelávania, predpisov, správy a národnostných menšín – národnostných spoločenstiev v súlade so zákonom vykonáva úlohy pokrajinskej správy súvisiace s prípravou aktov pre Zhromaždenie alebo Pokrajinskú vládu, a ktoré okrem iného: prispieva k rozvoju interkulturalizmu, afirmácie multikulturalizmu, tolerancie a spolunažívaniu národnostných menšín – národnostných spoločenstiev žijúcich na území AP Vojvodiny; stará sa o uskutočnenie práv v oblasti ľudských práv a práv príslušníkov národnostných menšín – národnostných spoločenstiev a určuje ďalšie práva príslušníkov národnostných menšín – národnostných spoločenstiev; zabezpečujú prostriedky na financovanie, resp. spolufinancovanie národnostných rád národnostných menšín, združení a organizácií národnostných menšín – národnostných spoločenstiev, ako aj zlepšenie výkonu práv príslušníkov národnostných menšín – národnostných spoločenstiev z územia AP Vojvodiny.

Súbehová komisia pre implementáciu postupu pridelenia rozpočtových prostriedkov na základe Verejného súbehu na spolufinancovanie podprojektu Multikulturalizmus na klik bola zariadená rozhodnutím číslo 128-90-22/2023-05 z 22. 3. 2023. Komisia zasadala 22. 3. 2023 a po zvážení a vyhodnotení prihlášok združení, fondov a nadácií na uvedenom súbehu stanovila zoznam hodnotení, bodovania a zoradenia prihlásených programov/projektov, ktorý bol zverejnený na oficiálnej webovej stránke pokrajinského sekretariátu 22. 3. 2023. Účastníci súbehu mali právo podať námietky k hodnotiacej listine a zoradenia prihlásených programov/projektov do ôsmych dní po dni jej uverejnenia. Po termíne na predloženie námietok súbehová komisia zaslala pokrajinskému tajomníkovi návrh na konečné rozhodnutie o výbere programov/projektov na pridelenie prostriedkov v rámci verejného súbehu na spolufinancovanie podprojektu Multikulturalizmus na klik.

Pokrajinský tajomník 31. 03. 2023 vyniesol rozhodnutie o pridelení rozpočtových prostriedkov v rámci Verejného súbehu na spolufinancovanie podprojektu Multikulturalizmus na klik, ktorým sa na základe Verejného súbehu na spolufinancovanie podprojektu Multikulturalizmus na klik, finančné prostriedky vo výške 700 000,00 dinárov udeľujú **Fóru pre edukáciu, spoluprácu, afirmáciu a podporu občianskej spoločnosti – FESAP z Nového Sadu**. Článkom 11 odsek 3 Pokrajinského parlamentného uznesenia o pridelení rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie (Úradný vestník APV č. 8/2019) je predpísané, že rozhodnutie Pokrajinského sekretariátu vzdelávania, predpisov, správy a národnostných menšín – národnostných spoločenstiev o voľbe je konečné. Sekretariát a FESAP 31. 3. 2023 uzavreli zmluvu o pridelení prostriedkov číslo 128-90-240/2023-05. Na základe ustanovení Verejného súbehu, uvedeného rozhodnutia a zmluvy o pridelení prostriedkov vypísal FESAP dňa 19. 9. 2023 Súbeh na výber literárnej práce na tému Multietnický obraz mojej školy, a prihlášky bolo možné podať do 6. 10. 2023. Po uplynutí lehoty na podávanie prihlášok, 20.10.2023 zasadala súbehová komisia na posúdenie, vyhodnotenie a známkovanie prihlášok predložených na uvedený súbeh a to prostredníctvom zápisnice č. 42/2023 zo dňa 20.10.2023, stanovila návrh na rozhodnutie o výbere literárneho diela na tému Multietnický obraz mojej školy.

V súlade s uvedeným predsedníčka Správnej rady FESAP úplne prijala návrh rozhodnutia so zoznamom ocenených prác a vyniesla rozhodnutie ako v dispozitíve.

Rozhodnutie sa zverejní na webovej stránke FESAP a doručí sekretariátu za účelom zverejnenia na webovej stránke sekretariátu.

Rozhodnutie doručiť:

1. sekretariátu;
2. archívu.

Dr. Ida Kabok

Predsedníčka Správnej rady FESAP